kardosdrur/scandi-wiki huggingface dataset:
Ellen Kortsen

Ellen Kortsen gift Petersen er tidligere en dansk atlet medlem af Frederiksberg IF.

Nordiske mesterskaber 
  1965 Spydkast 47,72

Danske mesterskaber 
  1971 Danmarksturneringen
  1970 Spydkast 41,48
  1970 Danmarksturneringen
  1968 Spydkast 44,00
  1968 Danmarksturneringen
  1967 Spydkast 43,57
  1966 Spydkast 42,60
  1965 Spydkast 44,98
  1964 Spydkast 41,93
  1963 Spydkast	43,50
  1962 Spydkast 39,61
  1961 Spydkast 41,39
  1960 Spydkast 37,31
  1958 Spydkast 41,58
  1957 Spydkast 35,69

Personlige rekord 
 Spydkast:

Eksterne henvisninger 
 DAF i tal – Ellen Kortsen 
 Nordic Championships 
 FIFs Historie gennem 100 år 

Spydkastere fra Danmark
Atleter fra Frederiksberg IF
Sandby (Lolland Kommune)

Sandby er en by på Lolland med , beliggende 5 km øst for Tårs, 7 km nordvest for Nakskov og 32 km vest for kommunesædet Maribo. Byen hører til Lolland Kommune og ligger i Region Sjælland. I 1970-2006 hørte byen til Ravnsborg Kommune.

Sandby hører til Sandby Sogn, og Sandby Kirke ligger i den sydøstlige ende af byen. Der er 3 herregårde i sognet: Asserstrup 2 km mod nordøst samt Frederiksdal og Stensgård tæt på Lollands vestkyst.

Faciliteter 
Sandbys gamle skole er blevet kulturhus. Sandby Selskabslokaler er et forsamlingshus med plads til 80 gæster. Byens købmandshandel er nedlagt. Byen har stadig et ældrecenter.

Historie 
I 1899 beskrives Sandby således: "Sandby, ved Landevejen, med Kirke, Præstegd., Skole, Fattiggaard (opf. 1859, Plads for 24 Lemmer), 2 Forsamlinghuse, (opf. 1888 og 1891, det første mellem Sandby og Taars) og Andelsmejeri; Harpelunde;" Målebordsbladet fra jernbanens tid viser desuden et jordemoderhus.

Jernbanen 
Sandby havde station på Nakskov-Kragenæs Jernbane (1915-67). Den fik navnet Harpelunde efter en spredt bebyggelse nord for byen, fordi navnet Sandby var optaget af Sandby Station på Odsherredsbanen. Postdistriktet blev opkaldt efter stationen, så byens postadresse er 4912 Harpelunde. Stationen havde krydsningsspor og to private varehuse langs et læssespor med stikspor og enderampe. Desuden var der i 1938-56 et ekstra læssespor til roetransporter. Stationsbygningen er bevaret på Stations Alleen 7.

Genforeningssten 
i vejtrekanten Tårsvej/Bagerstræde står en sten, der blev afsløret i eftersommeren 1920 til minde om Genforeningen i 1920.

Noter

Eksterne kilder/henvisninger 

 Beboerforeningen 4912 
 SDFE kortviser: Høje målebordsblade 1842-1899 og lave målebordsblade 1901-1971

Byer i Lolland Kommune
Byer og bydele med genforeningssten
Proydras Market

Poydras Market, også kendt som Poydras Street Market, var et tidligt markedsområde i New Orleans, Louisiana.

Det var placeret på Poydras Street over for Maylie's Restaurant. Området blev hypppigt beskæftigt med besøg af prominente familier.

Den 6. februar 1897 indgav tolv af disse familier at andragende til Public Order Committee imod at indlemme Poydras' and Lafayettes gader indenfor New Orleans' begrænse. De begrundede det med, at gaderne brugtes af div. familier som rute til Poydras Market. Long argues that they really wanted to keep the market and their neighborhoods segregated from the less respectable denizens of New Orleans proper.

Det tidligere Poydras Market er nu en del af New Orleans Central Business District.

Noter

Referencer 
 Brock, Eric J. (1999). Images of America: New Orleans. Charleston, South Carolina: Arcadia Publishing.
 Long, Alecia P. (2004) The Great Southern Babylon: Sex, Race, and Respectability in New Orleans, 1865—1920. Baton Rouge: Louisiana State University Press.

Erhvervsliv
Louisiana
Anarconomy

Anarconomy er et begreb udviklet af Instituttet for Fremtidsforskning. Begrebet er sammensat af "Anarchism + Economy = Anarconomy" og dækker over gratis, ikke-kommercielt indhold og tjenester på Internettet, skabt og udbudt af brugerne selv, som virker som alternativ til kommercielle produkter.

Referencer 
 Anarconomy, Rapport #3/2009: http://www.cifs.dk/scripts/artikel.asp?id=1978  
 Officiel webside for IFF: http://www.cifs.dk/dk/ 

Fagudtryk
Fremtidsstudier
Sonja Nielsen

Sonja Nielsen er tidligere dansk atlet medlem af FIF Hillerød. Dansk mester i længdespring 1958.

Danske mesterskaber 
  1958 Længdespring 5,28

Personlige rekord 
 Længdespring :

Eksterne henvisninger 
 DAF i tal – Sonja Nielsen

Længdespringere fra Danmark
Atleter fra FIF Hillerød
Dannebrog Bowl

Dannebrog Bowl er den danske finale i Flag Football, som spilles efter grundspillet i FNL og semifinalerne i slutspillet. Den er således pendant til Super Bowl i NFL i USA.

Historisk – Dannebrog Bowl 
Det første Dannebrog Bowl blev afholdt i 2004 efter første sæson med en officielle landsdækkende flag football-liga under DIF.

Indtil oprettelsen af FNL (national ligaen) i sæson 2009, bestod slutspillet i play-off kampe mellem de 3 bedste fra hver side af Storebælt efter endt grundspil; i alt 5 kampe per hold. Dannebrog Bowl blev således afholdt mellem de to mest vindende i play-off kampene.

Efter oprettelsen af FNL (national ligaen), som består af de bedste 6 hold fra hver side af Storebælt, består slutspillet i to semifinaler mellem de 2 bedste fra hver side efter endt grundspil. Dannebrog Bowl bliver således afholdt mellem de to vindere af semifinalerne.

Dannebrog Bowls 

(*) Senere Mammoths MF,
(**) Senere Nyhavn FF,
(***) Senere Lyngby Sabres,
(****) Senere Aarhus Tigers, (*****) Senere Søllerød Gold Diggers

Flagfootball
Sportskonkurrencer i Danmark
Branderslev

Branderslev er en by på Lolland med , beliggende 4 km sydøst for Sandby, 3 km nord for Nakskov og 31 km vest for Maribo. Byen hører til Lolland Kommune og ligger i Region Sjælland.

Branderslev hører til Branderslev Sogn. Branderslev Kirke ligger ensomt 2½ km nordøst for byen. Der er 4 herregårde i sognet: Holmegård ligger i selve Branderslev, Nakskov Ladegård 2 km mod vest, Hellenæs 2 km mod sydvest og Kristiansdal 2 km mod øst (i luftlinje).

Faciliteter 
Danhostel Nakskov Vandrerhjem ligger i Branderslev.

Historie 
I 1899 beskrives Branderslev således: "Branderslev med Kirke (1/4 Mil N. Ø. for Byen paa en Bakke), Skole og Fattiggaard (købt 1867, Plads for 27 Lemmer)"

Jernbanen 
Branderslev havde trinbræt på Nakskov-Kragenæs Jernbane (1915-67). Det lå ved Ladegårdsvej lidt vest for byen. Foruden trinbrætsignal var der hovedsignal fordi jernbanen her krydsede en roebane.

Fra Søgårdsvej sydvest for byen går en grusvej på banens tracé mod sydøst gennem en lille skov.

Kendte personer 
 Christian Falster (1690-1752), skolemand, digter og klassisk filolog

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Lolland Kommune
Olivo e Pasquale

Olivo e Pasquale er en romantisk komisk opera med betegnelsen melodramma giocoso i to akter af Gaetano Donizetti. Jacopo Ferretti skrev den italienske libretto efter Simeone Antonio Sografis skuespil. Operaen havde premiere på 7. januar 1827 på Teatro Valle i Rom.

Roller

Synopsis 

Operaen foregår i Lissabon i det nittende århundrede.

Diskografi 
 Bruno Rigacci (dirigent), John del Carlo, Giovanni Ovidio Mastino, Gastone Sarti, Estelle Maria Gibbs, Sabrina Bizzo, Enrico Bonelli, Luana Pellegrineschi, Augusto Faggioli, 1980 (Bongiovanni)

Referencer

Eksterne links 
 Libretto

Operaer af Gaetano Donizetti
Harreslev Rovhøj

Harreslev Rovhøj er en megalitgrav fra yngre stenalder i det nordlige Tyskland i Harreslev lidt vest for Flensborg. Ved udgravningen i 1959 viste det sig, at højen blev bygget i flere faser. Ved siden af gravhøjens centrale begravelse, fandt arkæologerne rester af yderligere ti begravelser. Fire af dem var ligkister af træ. Inde i det centrale gravkammer befandt sig et tragtbæger, to pilespidser, ornamenteret keramik og en enestående ravkæde. Udenfor kammret fandt arkæologerne blandt andet et bronzesværd og en såkaldt fiskehaledolk.

Rovhøjen er opbygget af fire bæresten ved langsiderne. Slutstenen er placeret ved nordsiden. I dækstenen findes 34 små fordybninger (skåltegn), som formentlig er lavet til et kultisk formål. Langs Hærvejen nord og syd for Rovhøjen findes yderligere gravhøje fra sten- og bronzealder.

Galleri

Eksterne links 
 The Megalithic Portal: Harrislee Steingrab 
 Tidskriftet Unsere Gemeinde Harrislee: 1000 Jahre – und ein Tag 
 Youtube: Megalithgrab Rovhöj in Harrislee

Stenalderstensætninger i Sydslesvig
Rovhøj
Hillested

Hillested er en landsby på Lolland med . Hillested er beliggende i Hillested Sogn ved Sydmotorvejen, fire kilometer sydvest for Maribo og seks kilometer nord for Holeby. Landsbyen tilhører Lolland Kommune og er beliggende i Region Sjælland.

Hillested Kirke ligger i landsbyen.

Kilder 

Byer i Lolland Kommune
Imelda de' Lambertazzi

Imelda de 'Lambertazzi er en opera med betegnelsen melodramma tragico i to akter af Gaetano Donizetti til en libretto af Andrea Leone Tottola baseret på tragedien Imelda af Gabriele Sperduti. Operaen blev først opført den 5. september 1830 på Teatro San Carlo i Napoli.

Opførelseshistorie  
Operaen blev ikke en stor succes og opførelser er i dag meget sjældne. En koncertopførelse fandt sted den 10. marts 2007 i Queen Elizabeth Hall i London under ledelse af Mark Elder. Koncerten blev indspillet på CD af Opera Rara.

Roller

Synopsis  
Operaen er en variation af historien om Romeo og Julie. Imelda Lambertazzi (fra en familie der støtter guelferne) elsker Bonifacio, Geremeis arving (fra en familien der støtte ghibellinerne). Da Bonifacio foreslår en fred mellem de to familier, der skal besegles af deres ægteskab, bliver han mødt med vrede fra Imeldas far og bror, og da han forsøger at møde Imelda, bliver han af sin bror stukket ned med en forgiftet dolk. Imelda opfordrer sin far til at tilgive Bonifacio, før hun selv udånder.

Diskografi  
 1989: Liveoptagelse, Lugano, februar 1989. Floriana Sovilla, Diego d'Auria, Andrea Martin, Fausto Tenzi, Gastone Sarti, Italiensk-schweiz Radio-TV-orkester, dir. Marc Andreae. Nuova Era 6778/79
 2007: Dirigent: Mark Elder med Nicole Cabell i titelrollen, James Westman, Frank Lopardo og Massimo Giordano og Orchestra af Age of Enlightenment. Indspillet af Opera Rara.

Eksterne links  
 Libretto

Operaer af Gaetano Donizetti
Nørreballe (Lolland Kommune)

Nørreballe er en by på Lolland med , beliggende 21 km øst for Nakskov og 7 km nordvest for kommunesædet Maribo. Byen hører til Lolland Kommune og ligger i Region Sjælland.

Nørreballe hører til Østofte Sogn. Østofte Kirke ligger i den nordøstlige ende af den tidligere landsby Østofte, som Nørreballe efter Danmarks Statistiks definition er vokset sammen med, da der er under 200 meter mellem bebyggelserne. Så Østofte er nu en bydel i Nørreballe. Det er den tidligere landsby Pårup også.

Faciliteter 
I 2005 blev skolerne i Stokkemarke, Bandholm og Østofte slået sammen og placeret på Østofte Skole, som blev en afdeling af Maribo Skole.
Østofteafdelingen indgår nu i Distriktsskolen Øst og har 181 elever, fordelt på 0.-6. klasse og Margretheafdelingen, som er specialundervisningstilbud for store dele af Lolland. Østofte-matriklen rummer også Lama SFO, børnehaven Møllebakken og "Legestue og Dagpleje".

Skolen benytter Østofte Hallen lige ved siden af. Hallen er også hjemsted for Østofte Gymnastik & Idrætsforening, der er stiftet i 1945 og tilbyder fodbold, gymnastik, badminton og løb. Og ØHH (Østofte/Hillested håndboldklub) som blev stiftet i 1971. 

Østofte har et forsamlingshus, der er opført efter at det gamle brændte i 1978. Hotel Lolland i Nørreballe åbnede i 2009 i et nedlagt, renoveret plejehjem. Det har 12 værelser af forskellig størrelse, og alle møbler (undtagen sengene) er fundet i genbrugsbutikker. Nørreballe har også købmand.

Historie 
I 1899 beskrives Østofte, Nørreballe og Pårup således: "Østofte med Kirke, Præstegd., Skole, Mølle, Andelsmejeri; Nørreballe med Fattiggaard (opr. 1865, Plads for 40 Lemmer) og Hospital (opr. 1778 af Grev J. H. Knuth, † 1802, og Sognepræst J. A. Dyssel, † 1789, Plads til 4 fattige); Paarup med Mølle;".

Stationsbyen 
Nørreballe fik station på Maribo-Torrig Jernbane, der havde den korteste levetid af alle danske privatbaner: 1924-41. Stationsbygningen er bevaret på Stationsvænget 6.

Det lave målebordsblad, der er tegnet efter nedlæggelsen af banen, viser desuden forsamlingshus, bageri, telefonstation, autoværksted samt alderdomshjemmet, det nuværende hotel, opført på det tidligere baneterræn.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Lolland Kommune
Hunseby

Hunseby er en landsby på Lolland med . Hunseby er beliggende i Hunseby Sogn ved Sydmotorvejen tre kilometer nord for Maribo, syv kilometer øst for Nørreballe og otte kilometer vest for Sakskøbing. Landsbyen tilhører Lolland Kommune og er beliggende i Region Sjælland.

Hunseby Kirke ligger i landsbyen.

Kilder 

Byer i Lolland Kommune
Carl Rothe

Carl Ludvig Kirstein Rothe (født 13. oktober 1859 i København, død 27. maj 1923 på Nøjsomhed sammesteds) var en dansk jurist og redaktør.

Carl Rothe var søn af kommandør Andreas Bjørn Rothe (død 1874) og hustru Olivia f. Kirstein (død 1899), blev student 1877 og cand.jur. 1883. Han var bestyrer af et kursus til Søofficersskolen og Hærens Officerskoles næstældste klasse 1883-93, blev dr.phil. (Om Nægtelsernes Brug i det iranske Sprog) i 1890 og var redaktør af Berlingske Tidende 1896-99 og af Samfundet 1900-02.

Han var Ridder af Dannebrog, Dannebrogsmand, medlem af forretningsudvalget og sekretær i Komitéen for Børne- og Sygepleje i Dansk Vestindien, medlem af bestyrelsen for Det vestindiske Kompagni (indtil deltes overgang til Østasiatisk Kompagni), formand i bestyrelsen for Det dansk-vestindiske Lotteri (senere Dansk Koloniallotteri) fra 1904, medlem af bestyrelsen for Aktieselskabet Dampmøllerne Alliance. Han udgav: Verbets Syntax paa Fransk, Lidt om Vestindien og Om Skolevæsenet paa de dansk-vestindiske Øer (i kommissionsbetænkningen af 1903).

Rothe levede på landstedet Nøjsomhed på Østerbro og udstykkede løbende arealerne rundt om bygningen. Han lod gaden Rothesgade opkalde efter sig selv og Kirsteinsgade efter sin morfader, teaterdirektør Carl Ludvig Kirstein. Nøjsomhedsvej henviser til landstedet, der dog ikke lå her, men på den trekantede grund mellem de nuværende Sankt Jakobs Gade (nr. 4) og Gustav Adolfs Gade. Rothe døde ugift 1923, og Nøjsomhed blev revet ned samme år og erstattet af en nyklassicistisk etageejendom.

Kilder 
 Kraks Blaa Bog 1910
 Gader og veje på Østerbro – Dengang.dk

Personer fra København
Chefredaktører fra Danmark
Riddere af Dannebrog
Carl
Danskere i 1800-tallet
Danskere i 1900-tallet
Lærere fra Danmark
Jurister fra Danmark
Filologer fra Danmark
Personer i Kraks Blå Bog (afdøde)
Flattus Maximus

Flattus Maximus er navnet på den figur, der er guitarist i heavy metal/hard-rock-bandet, GWAR. Hans kendetegn er sit røde ansigt, hvide dødningehoveder, dinosaurerhoved, skulderpuder og krybdyrfødder. Historien for ham i GWAR, er at han stammer fra planeten, Home, og fik foræret sin guitar fra en død austronavt.

Rollen som Flattus Maximus er blevet spillet af flere guitarister. Den seneste, Cory Smoot (født 2. marts 1970) døde den 4. november 2011.

Guitarister fra USA
Kollektive pseudonymer
Beefcake the Mighty

Beefcake the Mighty, kunstnernavnet for flere forskellige personer gennem tiden i heavy-metal gruppen, GWAR.

Karriere 
Før GWAR, var Michael bassist i Death. Men med en lille prøvetur i GWAR, hvor de udgav Hell-O og han blev fast bassist. Rigtigt skulle Greg Ottiger være bandet bassist, men da albummet, Hell-O udkom, tog Michael over.

Ifølge GWARs mytologi siges Beefcake the Mighty at komme fra planeten Cholesterol, hvor han mødte sangeren, Oderus Urungus. Han vejer 299 tons, og har opfundet musikken ved at trække dinosaurer-tarme til sig.

Eksterne henvisninger 
 

Bassister fra USA
Kollektive pseudonymer
Balsac the Jaws of Death

Balsac the Jaws Of Death er navnet på den figur, der er rytmeguitarist i det amerikanske heavy metal-band GWAR. Hans rolle i bandet er et menneskelignende kødædende væsen med et ansigt som en bjørnefælde. Navnet Balsac stammer fra en kæmpeøkse. Balsac taler med en prætentiøs accent, som kan høres på nummeret "Were Is Zog?"

Rollen som Balsac the Jaws Of Death er blevet spillet af flere guitarister. Den seneste er Mike Derks.

Bassister fra USA
Kollektive pseudonymer
Sölvi Ottesen

Sölvi Geir Ottesen Jónsson (født 18. februar 1984) er en islandsk fodboldspiller, der spiller for Víkingur Reykjavík . Han har tidligere spillet for blandt andet SønderjyskE, Djurgårdens IF, FC København og FK Ural.

Karriere 
Han kom til den danske storklub F.C. København den 18. juni 2010, hvor han skrev under på en 3-årig kontrakt med klubben. Sölvi Ottesen debuterede for FC Købnhavn den 18. juli 2010 mod sin tidligere klub SønderjyskE. Måneden efter blev han matchvinder i en vigtig kamp mod Rosenborg BK, da han i Parken scorede kampens eneste mål til 1-0, hvilket sendte F.C. København i Champions League gruppespillet 2010/2011. Sölvi Ottesen opnåede i alt 43 superligakampe for FCK, 4 pokalkampe samt 18 kampe i Champions og Europa League. Ved kontraktens udløb i juni 2013 blev den ikke forlænget.

Jiangsu Guoxin Sainty 
Den 14. februar 2015 skiftede Sölvi Ottesen til den kinesiske klub Jiangsu Guoxin Sainty, der spiller i Chinese Super League.

Referencer

Eksterne henvisninger 

Fodboldspillere fra Island
Fodboldspillere fra FC København
Fodboldspillere fra SønderjyskE
Fodboldspillere fra Djurgårdens IF Fotboll
Fodboldspillere fra Knattspyrnufélagið Víkingur
James Levine

James Lawrence Levine (født 23. juni 1943, død 9. marts 2021) var en amerikansk dirigent og pianist. Han var musikdirektør for Metropolitan Opera og Boston Symphony Orchestra. Levine dirigerede sin første opera på Metropolitan Opera den 5. juni 1971 og stod pr. juli 2010 bag mere end 2.415 koncerter med dette operakompagni. I 1997 blev han tildelt National Medal of Arts.

Referencer 

Dirigenter fra USA
Pianister fra USA
Modtagere af United States National Medal of Arts
Peter Seiffert

Peter Seiffert (født 4. januar 1954 i Düsseldorf) er en tysk tenor.

Biografi 
Seiffert studerede på Musikhochschule i Düsseldorf og debuterede i 1978 på Deutschen Oper am Rhein. I 1979 blev han tildelt en andenplads i Deutscher Musikwettbewerb, en tysk musikkonkurrence. 

I 1986 ægtede han den 15 år ældre sopran Lucia Popp. Et andet ægteskab indgik han med sopranen Petra-Maria Schnitzer. 

Han har gjort karriere ved Bayreuther Festspiele og optræder regelmæssigt i titelrollen i Lohengrin, senest i 2005 med sin kone Schnitzer i rollen som Elsa. I 2003 blev han tildelt en Grammy Award for bedste operaoptagelse for sin præstation i Tannhäuser under Daniel Barenboim. I dag er han en efterspurgt Heldentenor og synger mange af Wagners titelroller.

Eksterne links 
 Biografi på Bayerischen Staatsoper 

Operasangere fra Tyskland
Personer fra Düsseldorf
École des Beaux-Arts

École des Beaux-Arts eller École d’Arts er navn på mange franske skoler for billedkunst, med École nationale supérieure des Beaux-Arts (ENSBA) i Paris som en af de mest kendte og mest traditionsrige. Skolerne må ikke forveksles med Académie des beaux-arts ("Akademiet for de skønne kunster"), som er et af de fem akademier i Institut de France.

Eksterne henvisninger 

 Hjemmeside  for École Nationale Supérieure des Beaux-Arts

Uddannelsesinstitutioner i Frankrig
Kunst i Frankrig
École nationale supérieure des beaux-arts

École nationale supérieure des Beaux-Arts (ENSBA) ( den nationale højskole for de skønne kunster), er en kunstskole i Paris. Skolen blev grundlagt i 1682.
 
Skolen har tilknytning til Akademiet for de skønne kunster, men den drives en som statslig skole under kulturministeriet.

Bygninger 
Skolen har både nyere og ældre bygninger. Den ældste bygning er resterne af et Augustinerkloster (Couvent des Grands-Augustins), der blev opløst under Revolutionen i 1793.

Eksterne henvisninger 

 Hjemmeside  for École Nationale Supérieure des Beaux-Arts

Uddannelsesinstitutioner i Frankrig
Kunst i Frankrig
Kultur i Paris
Martti Talvela

Martti Olavi Talvela (født 4. februar 1935 i Hiitola, død 22. juli 1989 i Juva, Finland) var en finsk operasanger (bas). 

Talvela studerede i Lahti og Stockholm og fik sin sin operadebut i Helsinki i 1960 som Sparafucile i Rigoletto. I sin ungdom boksede han og udviklede gennem sporten en udholdenhed, som også er nødvendig som sanger i store operapartier. Han var især yndet i titelrollen i Boris Godunov og som Pimen i samme værk, som Paavo Ruotsalainen i The Last Temptations, som Wagner-sanger i partierne som König Marke, Hunding, Fasolt, Fafner, Hagen og Titurel, som Sarastro, Dosefei og Prins Gremin, som Phillip II og storinkvisatoren, og i den senere del af sin karriere i titelrollen i Glinkas Et liv for tsaren. Som sin sidste optagelse har han indspillet en varm og inderlig version af Schuberts Winterreise. Han har også efterladt mindst to indspilninger af Mussorgskys Sange og dødedanse, én med fuldt orkester og én med klaverakkompagnement. 

Talvela døde, mens han dansede, ved sin datters bryllup i Juva i en alder af 54 år.

Eksterne links 
 Kort biografi med billeder.
 Talvela, Martti i Biografiskt lexikon för Finland. 
 Talvela, Martti i Uppslagsverket Finland. 

Operasangere fra Finland
Grænge

Grænge er en landsby på Lolland med . Grænge er beliggende i Toreby Sogn to kilometer nord for Toreby, ni kilometer vest for Nykøbing Falster og ni kilometer øst for Sakskøbing. Byen tilhører Guldborgsund Kommune og er beliggende i Region Sjælland.

Fra Grænge Station er der forbindelse til Nakskov og Nykøbing Falster med Lollandsbanen.

Kilder 

Byer i Guldborgsund Kommune
Døden lurer

Døden lurer (engelsk: Peril at End House) er en Agatha Christie krimi fra 1932, hvor Hercule Poirot er på ferie i St Loo ved den engelske sydkyst. Hvor det fiktive St Loo præcist ligger, afsløres ikke, men et godt bud er nær Torquay i grevskabet Devon

Plot

Bogen er meget underholdende og foregår bl.a. skuespillere og bohemer, som er mere eller mindre involverede i stofmisbrug. Poirot er øjenvidne til et drabsforsøg og burde derfor have et forspring i opklaringen af det efterfølgende drab; men der er tilsyneladende intet motiv til at myrde den populære Nick Buckly, ejeren af End House. Da det lykkes for morderen at gennemføre sin plan er det første offer ikke Nick. Derfor indledes et kapløb mellem Poirot og gerningsmanden, som formentlig vil gøre sit arbejde færdigt.

Pointen i plottet afsløres i Agatha Christies fortælleteknik

Anmeldelser 

Isaac Andersons anmeldelse i The New York Times den 6. marts 1932 konkluderede, at "den ansvarlige for det beskidte arbejde i Døden lurer er djævelsk intelligent, men ikke klog nok til at føre den lille belgiske detektiv bag lyset hele vejen."  Plottet er senere blevet karakteriseret som et af Christies bedste.

Bearbejdning 

Døden lurer  er en episode i den TV-serie om Poirot, hvor David Suchet spiller hovedrollen. Den havde premiere i England den 7. januar 1990, 2. sæson, 1. episode.

Danske Udgaver 

Carit Andersen (De trestjernede kriminalromaner); 1960
Forum Krimi; 1984
Wangel;Forum; 1991.
Peter Asschenfeldte nye Forlag; 1999. Ny titel: "Den snigende død"; 
Aschehoug; 4. udgave; 2007

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London) 

Romaner fra England
Litteratur i 1935
Krimier
Hercule Poirot bøger